Gruziyada NATOga a’zo 5 davlat ishtirokidagi harbiy mashg‘ulotlar boshlandi

8-iyul, chorshanba kuni Gruziya poytaxti Tbilisi shahridan 25 kilometr uzoqlikdagi Vaziani harbiy bazasida NATOga a’zo 5 mamlakat ishtirokidagi Agile Spirit o‘quv mashg‘ulotlarining rasmiy ochilish marosimi o‘tkazildi, deb xabar qiladi “RIA Novosti”.

Marosimda Gruziya madhiyasi yangradi. Tadbirda Gruziya Qurolli kuchlari bosh shtabi va Mudofaa vazirligi rahbarlari ishtirok etdi.
Gruziyalik harbiylar bilan birgalikda mashg‘ulotlarda AQShning 220 ga yaqin dengiz piyoda qo‘shinlari, bundan tashqari, Ruminiya, Bolgariya, Latviya va Litva armiyasi vakillari ishtirok etadi.